Од неговото лансирање во 1990 година, вселенскиот телескоп Хабл од НАСА / ЕСА го истражува универзумот.
За да добие кристално чисти слики од далечни галаксии и слабо-видливи маглини,
Хабл се потпира на софистицирана машинерија за да го задржи својот поглед на целта.
Како Хабл се ориентира во вселената?
Од неговата гледна точка над Земјината атмосфера, Хабл го набљудува Универзумот 24/7.
Хабл, кој се врти околу Земјата со 28 000 километри на час, мора да се потпре на својот прецизно подесен Систем за контрола на насочувањето
за да се осигура дека неговите научни инструменти гледаат директно во далечните цели.
За да се осигура дека неговиот поглед никогаш да не застрани, Хабл користи три Сензори за фино насочување
кои се наоѓаат околу периферијата на телескопот.
Овие сензори му обезбедуваат на Хабл прецизни информации за насочување.
Тие внимаваат на помошни ѕвезди-водилки
кои му овозможуваат на Хабл да ја одреди својата ориентација во вселената и да остане фокусиран на една точка.
Кога телескопот застрани дури незначајно, овие сензори тоа ќе го детектираат.
За да ја смени својата ориентација и да го корегира застранувањето, Хабл не користи горива.
Нивните гасови би можеле да ги загадат набљудувањата на Хабл и да го ограничат неговиот животен век.
Наместо тоа, Реакционите Тркала го насочуваат телескопот, користејќи го елегантниот принцип на Третиот Њутнов закон:
ако едно од тркалата се сврти во насока на стрелките на часовникот, Хабл ќе се сврти спротивно од стрелките на часовникот.
Овие четири големи, масивни летечки тркала се вртат брзо под контрола на компјутерот на Хабл
и го движат телескопот со помош на огромниот вртежен момент генериран од нивното вртење.
Но, дури и кога е најбрз, Хабл може да ротира толку брзо како големата стрелка на часовникот
- само 90 ° за 15 минути.
Откривањето на вакви минутни движења бара најдобри и најчувствителни гироскопи во светот;
Хабл има шест од нив.
Тие постојано мерат дали и со која брзина телескопот се врти.
Во комбинација со фините сензори за насочување, тие го одржуваат телескопот прецизно насочен за долги периоди,
овозможувајќи му на Хабл да ги создаде неговите спектакуларни погледи на Универзумот.
За да работи со оптимална ефикасност, на Хабл му требаат три од своите шест гироскопи -
- но дури и ако само еден е достапен, неговите научни способности нема да бидат погодени ниту во најмала рака.
Заедно овие три системи дозволија Хабл
да ја изврши својата извонредна научна мисија во последните 28 години.
И многу повеќе нови откритија може да се очекуваат во годините што доаѓаат.
Hubblecast е произведен од ESA / Hubble на Европската Јужна Опсерваторија во Германија
Мисијата на Хабл е проект за меѓународна соработка меѓу НАСА и Европската вселенска агенција.
Субтитли на ЕСА / Хабл. Превод на Андреј Стојчевски ---